1.+For+læreren

Introduksjon:
Elevene skal lage en sammensatt tekst innen sjangeren norske folkeeventyr. Den sammensatte teksten skal presenteres i form av en fil som avspilles i f eks Windows Moviemaker. Til slutt skal elevene fremføre prosjektet for klassen. Som grunnlag for prosjektet ligger undervisningsopplegg om sammensatte tekster fra høstsemesteret. Elevene har også tidligere jobbet med digitale verktøy innen lydfiler og bildebehandling. For å forberede seg til oppgaven skal elevene først finne et valgfritt norsk eventyr på nettet, og se etter kjennetegn på sjangeren. Elevene skal samarbeide i grupper på fire. Læreren deler elevene inn i disse gruppene.